Epidemiya boshlanganidan buyon bugungi kunga qadar 31 053 nafar shifokorda ushbu kasallik aniqlangan, 34 nafari vafot etgan. Foto: REUTERS / Martha Turner Bradbury Ispaniyada COVID-19 koronavirusi yuqtirib olgan shifokorlar soni 31 mingdan oshib ketdi. Bu haqda mamlakat sog‘liqni saqlash vazirligi ma’lum qildi. Vazirlikning bildirishicha, epidemiya boshlanganidan buyon bugungi kunga qadar 31 053 nafar shifokorda ushbu kasallik aniqlangan, 34 nafari vafot etgan. Mamlakatda 20 852 kishi koronavirus natijasida vafot etgan, kasallikka chalinish bilan bog‘liq 200 mingdan ortiq holat aniqlangan. Ispaniya hozirda vafot etganlar soni bo‘yicha uchinchi o‘rinda (AQSh va Italiyadan keyin) va koronavirusga chalinganlar soni bo‘yicha ikkinchi o‘rinda (AQShdan keyin) turibdi.